Қазақстандық салалық білім және ғылым

қызметкерлерінің кәсіподағы Атқару

комитетінің 2020 жылғы 25-қарашадағы

№ 8, 6- т қаулысымен бекітілді

**Қазақстандық салалық білім және ғылым қызметкерлері кәсіподағының еңбекші әйелдер істері жөніндегі Комиссия туралы**

**ЕРЕЖЕ**

**І. Жалпы ережелер**

1. Қазақстандық салалық білім және ғылым қызметкерлері кәсіподағының (әрі қарай – Кәсіподақ) еңбекші әйелдер істері жөніндегі Комиссия гендерлік теңдік саласындағы Кәсіподақтың мүшелік ұйымдарын жандандыру, әйелдерді кәсіподақ қозғалысына кеңінен тарту, жұмыс жасайтын әйелдердің құқықтары мен мүдделерін қорғау, ана мен баланы қорғау, еңбек саласында зорлық пен алымсақтықтан қорғау мәселелері бойынша кеңес беру-кеңесші орган болып табылады.
2. Комиссия тікелей өкілдік принципі бойынша: әрбір мүшелік ұйымнан, Кәсіподақ филиалынан, Кеңес аппаратынан бір өкілден құрылады. Комиссия төрағасы, хатшысы отырыс барысында көпшілік дауыспен Комиссия құрамынан сайланады.

 Комиссия мүшесі оның құрамынан мерзімінен бұрын шыққан жағдайда, мүшелік ұйым, филиал, Кеңес аппараты оның орнын өздігінен ауыстырады.

Комиссия өз қызметінде Қазақстан Республикасының қолданыстағы заңнамасын, осы Ережені, Кәсіподақ Жарғысын, Салалық кәсіподақтың алқалы органдарының шешімдерін басшылыққа алады.

**ІІ. Комиссия өкілеттігі**

2.1. Комиссия Қазақстан Республикасы Кәсіподақтар федерациясының еңбекші әйелдер істері жөніндегі Комиссиямен өзара әрекет етеді, Салалық кәсіподақ съездерінің, алқалы органдарының қорытынды құжаттарының шешімдерін, әйелдердің еңбек, тұрмыс, демалу жағдайын жақсарту, ана мен баланы қорғау, еңбек саласында зорлық пен алымсақтықтан қорғау, ұсыныстар мен нұсқауларды әзірлеу мен қарау мәселелері бойынша әлеуметтік әріптестік туралы Салалық келісімді іске асыруға қатысады, соның ішінде:

- еңбекті және әйелдердің денсаулығын, ана мен баланы қорғауға қатысты заңнаманы жетілдіруге және оның қадағалануына бақылауды ұйымдастыру;

- әйелдер еңбегіне жағдай жасау, оларды кәсіподақтар жұмысына кеңінен тарту;

- әйелдерді кәсіби даярлау және біліктіліктерін арттыру;

- әйелдерді еңбек құқықтарын қорғау механизмдері туралы ақпараттандыру жұмысын жүргізу;

- өндірістегі әйелдердің еңбек жағдайын, медициналық қызмет көрсетуді, санитарлық-гигиеналық және тұрмыстық қызмет көрсетуді жақсарту;

- өз қызметінің барлық бағыттары бойынша ағартушылық және кеңес беру қызметінің (байқаулар, симпозиумдар, конференциялар, семинарлар және т.б.) түрлі нысандарын ұйымдастыру мен түсіндіруге мүмкіндік жасау;

2.2. Салалық кәсіподақтың басқарушы органдарының тапсырмасы бойынша Комиссия шетел кәсіподақтарымен және мүшелік ұйымдармен әйелдердің еңбекке, кәсіподақтар жұмысына қатысу мәселелері және олардың қоғамдағы жағдайы бойынша халықаралық байланысты және кәсіподақтар ынтымақтастығын жүзеге асыруға қатысады.

2.3.Комиссия мүшелік ұйымдарға әдістемелік және тәжірибелік көмек көрсетеді. Олардың еңбек, тұрмыс, әйелдер демалысы, ана мен баланы қорғау мәселелері бойынша жұмыс тәжірибелерін зерттеп, қорытады.

2.4.Комиссия өз қызметінде Салалық кәсіподақ Кеңесімен, Атқару комитетімен өзара әрекет етеді.

**ІІІ. Комиссияның құқықтары мен міндеттері**

* 1. Комиссия өз ұсыныстарын Салалық кәсіподақтың алқалы органдарының қарауына енгізе алады.
	2. Комиссия Салалық кәсіподаққа кіретін мүшелік, ведомстволық бағынышты ұйымдардың ақпаратын тыңдауға құқылы.
	3. Комиссия жеке тапсырмаларды орындау үшін мүшелік және оларға бағынышты ұйымдардың өкілдерін тарта алады.
	4. Комиссия Салалық кәсіподақ Кеңесі мен Атқару комитетіне өз жұмысы туралы мерзімді түрде ақпарат береді.

**IV. Комиссияның жұмыс тәртібі**

4.1. Комиссия отырысы қажеттілікке байланысты жылына кемінде бір рет шақырылады және оған Комиссия құрамының жартысынан астамы қатысқан жағдайда шешім қабылдауға құқылы. Комиссия шешімдері отырысқа қатысқан Комиссия мүшелерінің көпшілік даусымен қабылданады.

4.2. Комиссия төрағасы жұмысты басқарып, оның отырысын шақырады және оған дайындықты ұйымдастырып, Комиссия мүшелерін шақырады, Комиссия отырыстарында төрағалық етеді, кәсіподақ Кеңесінің аппаратымен байланысты жүзеге асырып, Комиссия мүшелеріне Комиссия шешімін орындау және оның ұсыныстарын қарау туралы ақпарат береді.

* 1. Комиссия хатшысы:

- Комиссия төрағасы болмаған жағдайда оның тапсыруымен Комиссия төрағасының міндеттерін орындайды;

- Комиссия төрағасының тапсыруы бойынша Комиссия отырысына құжаттар жобалары мен басқа да материалдарды дайындауды қамтамасыз етеді.

* 1. Комиссия жұмысының жоспары Комиссия отырысында қаралады және бекітіледі.
	2. Комиссия қаралатын мәселелер бойынша материалдарды дайындауға көмектесетін Салалық кәсіподақтың құрылымдық бөлімшелерімен байланыста жұмыс жасайды.
	3. Комиссия жұмысымен байланысты шығындар Кәсіподақ Кеңесімен қаржыландырылады.